ტექნიკური მოთხოვნები
მოთხოვნა პრეტენდენტის გამოცდილების შესახებ:
· პრეტენდენტმა უნდა წარმოადგინოს არანაკლებ 2 (სამი) სარეკომენდაციო წერილი კონტრაქტორი კომპანიებისგან, ტენდერით შესასყიდი მომსახურების ანალოგიური მომსახურების გაწევის შესახებ, რომლიდანაც მინიმუმ ერთი მომსახურება მაინც უნდა იყოს განხორციელებული 2022 წლის 01 იანვრის შემდეგ.
მოთხოვნა ლიცენზიასთან, აკრედიტაციასთან, სტანდარტებთან, ხარისხის შესაბამისობასთან და სხვ. დოკუმენტების შესახებ:
· პრეტენდენტმა უნდა წარმოადგინოს პრეტენდენტზე გაცემული „კერძო დაცვითი საქმიანობის შესახებ" საქართველოს კანონით და შესაბამისი ნორმატიული აქტით გათვალისწინებული საქმიანობის მოქმედი ლიცენზია.
სხვა დამატებითი მოთხოვნები:
· შემსრულებელი ვალდებულია მოახდინოს იმ ზიანის ანაზღაურება, რომელიც შემსყიდველს მიადგა შესყიდული მომსახურების არაჯეროვნად განხორციელების შემთხვევაში.
· შემსრულებელმა უნდა წარმოადგინოს პასუხისმგებლობის დაზღვევა.
· პრეტენდენტის მიერ ტენდერში მონაწილეობის მიღება (წინადადების წარმოდგენა) ნიშნავს, რომ იგი სრულად ეთანხმება სატენდერო დოკუმენტაციით გათვალისწინებულ მოთხოვნებს; კერძოდ — პრეტენდენტი თანახმაა სახელშეკრულებო ურთიერთობის განმავლობაში მომსახურება განახორციელოს სატენდერო დოკუმენტაციის გასაწევი დაცვითი მომსახურების აღწერილობის, მიწოდების პირობების და ვადების შესაბამისად. აღნიშნული მოთხოვნა უცვლელად აისახება ტენდერის შედეგად გაფორმებულ ხელშეკრულებაში.
· შემსყიდველი უფლებამოსილია ცალმხრივად შეწყვიტოს აღნიშნული ტენდერის შედეგად გაფორმებული ხელშეკრულება ნებისმიერ დროს. ასეთ შემთხვევაში გაწეული მომსახურების ანაზღაურება ხდება თვის ჭრილში არსებული დღეების პროპორციულად.
შესყიდვის ობიექტის აღწერასთან დაკავშირებული ინფორმაცია:
· კონტრაქტორ კომპანიას უნდა ჰქონდეს სატელეფონო ცხელი ხაზი, რომელიც იმუშავებს 24-საათიან რეჟიმში.
· ობიექტის უძრავი და მოძრავი ქონების დაცვა 24-საათიანი გრაფიკით, სამუშაო, უქმე და სადღესასწაულო დღეების ჩათვლით.
· დასაცავ ტერიტორიაზე საფრთხის აღმოჩენა და აღმოფხვრა, წესრიგის, პერსონალის სიცოცხლისა და ჯანმრთელობის, მოძრავი და უძრავი ნივთების, ცალკეული ღონისძიებების უსაფრთხოების დაცვა.
· ცოცხალი ძალით დასაცავ ობიექტებზე, გარდა რ.ჰოლბრუკის ქუჩაზე მდებარე ობიექტებისა, 24-საათიანი სამუშაო გრაფიკი უნდა განხორციელდეს 1 მცველით, ხოლო ჰოლბრუკის ქუჩზე მდებარე ობიექტებზე მინიმუმ 2 მცველით.
· ცოცხალი დაცვით მომსახურება უნდა განხორციელდეს შესაბამისი გამოცდილებისა და პასუხისმგებლობის მქონე მაღალკვალიფიციური თანამშრომლების მიერ.
· სამსახურეობრივი მოვალეობის განხორციელების დროს დაცვის თანამშრომელი აღჭურვილი უნდა იყოს შესაბამისი ტანსაცმლის ფორმით, კავშირგაბმულობის საშუალებებით,  ხელკეტით, წიწაკის სპრეით და სანათით.
· მცველი ვალდებულია სამსახურებრივი მოვალეობების შესრულებისას აღმოჩენილი მართლსაწინააღმდეგო ქმედებების დაფიქსირების დროს დაუყოვნებლივ აცნობოს „შემსყიდველის" უფლებამოსილ წარმომადგენელს და საჭიროებისამებრ კომპეტენტურ ორგანოებს, ასევე აღნიშნულ პირთა მოსვლამდე უზრუნველყოს შემთხვევის ადგილის ხელშეუხებლობა.
· მცველი ვალდებულია დაიცვას წესრიგი კომპანიის კუთვნილ ტერიტორიაზე. ვიზიტორთა დაშვება უზრუნველყოს მხოლოდ შემსყიდველის თანამშრომლის თანხმობის შემდეგ სპეციალური საშვით.
· მცველი არ უნდა იყოს დასაქმებული პარალელურად სხვა სამსახურში. აღნიშნული ფაქტის დაფიქსირება განიხილება ხელშეკრულების პირობის დარღვევად, რაც გულისხმობს ფულად ჯარიმებს.
· დამკვეთის კუთვნილი ტექნიკური საშუალებებით, ობიექტის დაცვა პარალელურად უნდა განხორციელდეს ვიდეომონიტორინგის მეშვეობით, კერძოდ: სამშენებლო ობიექტის მუშა პროცესის დროს და არამხოლოდ, გარეშე პირებისათვის ხელმისაწვდომ და მის ტერიტორიაზე არსებული მატერიალური ფასეულობების დაცვა. მონიტორინგის  დროს აღმოჩენილი მართლსაწინააღმდეგო ქმედების დაფიქსირების შემდეგ, დაცვის ობიექტზე დამატებით გაგზავნილი უნდა იქნას სწრაფი რეაგირების ჯგუფი, რომლის ობიექტზე მისვლის დრო არ უნდა აღემატებოდეს წინასწარ შეთანხმებულ გონივრულ დროს.
· დაცვის თანამშრომელმა პერიოდულად, დამკვეთის წარმომადგენლის დავალებით ფიზიკურად უნდა შეამოწმოს ობიექტზე მყოფი პირები ქურდობა-დატაცების თავიდან აცილების მიზნით.
· დაცვის თანამშრომელმა უნდა უზრუნველყოს დამკვეთის პერსონალის სწორი აღრიცხვის უზრუნველყოფა  (დამკვეთის მიერ დამონტაჟებული და გამართული) სპეციალური აღრიცხვის საშუალებებით , როგორებიცაა საბარათო დაშვების და/ან  სახის ამომცნობი ვიდეო კონტროლის საშუალებები.
· შემსრულებელი ვალდებულია, ვიდეომონიტორინგისთვის ჰქონდეს გამოყოფილი სივრცე-ჯიხური,  ვიდეომონიტორინგის საშუალებებით სამშნებლო ობიექტს უზრუნველყოფს დამკვეთი 
შენიშვნა:
· აღნიშნულ ტენდერში მონაწილეობა იმავდროულად ნიშნავს, რომ პრეტენდენტი თანახმაა სატენდერო დოკუმენტაციის ტექნიკური მოთხოვნების სრული დაცვით განახორციელოს მომსახურების მიწოდება;
· ტენდერში გამარჯვებული კომპანია პირველ ეტაპზე მონიტორინგს განახორციელებს დამკვეთის მხოლოდ ერთ - ჰოლბრუკის ქუჩაზე მდებარე ობიექტზე. 2 თვიანი გამოსაცდელი ვადის გასვლის შემდეგ დაემატება სხვა: პ.დათუაშვილის ქუჩაზე, ჯავახეთის ქუჩაზე და დიდი დიღმის მე-2 მ/რ-ნში მდებარე ობიექტზე მეთვალყურეობაც.
· პრეტენდეტმა თითოეული დაცვის თანამშრომელი უნდა უზრუნველყოს დაცის ჯიხურით.

